คำสั่งกระทรวงแรงงานคำสั่งกระทรวงแรงงานที่ ๑๓๔/๒๕๕๕เรื่องแต่งตั้งพนักงานเจ้าหน้าที่เพื่อปฏิบัติการตามพระราชบัญญัติการทำงานของคนต่างด้าวพ.ศ. ๒๕๕๑[๑] อาศัยอำนาจตามความในมาตรา๕ แห่งพระราชบัญญัติการทำงานของคนต่างด้าว พ.ศ. ๒๕๕๑รัฐมนตรีว่าการกระทรวงแรงงานจึงมีคำสั่ง ดังต่อไปนี้๑. ให้ยกเลิกคำสั่งกระทรวงแรงงาน ที่ ๗๕/๒๕๕๑ลงวันที่ ๘ พฤษภาคม พ.ศ. ๒๕๕๑ เรื่องแต่งตั้งพนักงานเจ้าหน้าที่เพื่อปฏิบัติการตามพระราชบัญญัติการทำงานของคนต่างด้าวพ.ศ. ๒๕๕๑๒. แต่งตั้งผู้ดำรงตำแหน่งดังต่อไปนี้เป็นพนักงานเจ้าหน้าที่เพื่อปฏิบัติการตามพระราชบัญญัติการทำงานของคนต่างด้าว พ.ศ.๒๕๕๑(๑)ปลัดกระทรวงแรงงาน รองปลัดกระทรวงแรงงาน ผู้ตรวจราชการกระทรวงแรงงานที่ปรึกษาวิชาการแรงงาน ที่ปรึกษากฎหมายหรือข้าราชการพลเรือนสามัญตำแหน่งนิติกรระดับปฏิบัติการขึ้นไปที่ดำรงตำแหน่งมาแล้วไม่น้อยกว่าสองปีซึ่งปฏิบัติงานอยู่ในราชการบริหารส่วนกลางของสำนักงานปลัดกระทรวงแรงงานเป็นพนักงานเจ้าหน้าที่ทุกท้องที่ทั่วราชอาณาจักร(๒)อธิบดีกรมการจัดหางาน รองอธิบดีกรมการจัดหางาน ผู้ตรวจราชการกรมการจัดหางานเลขานุการกรม ผู้อำนวยการสำนัก ผู้อำนวยการกองหรือเทียบเท่า หรือข้าราชการพลเรือนสามัญตำแหน่งประเภทวิชาการระดับปฏิบัติการขึ้นไปที่ดำรงตำแหน่งมาแล้วไม่น้อยกว่าสองปีซึ่งปฏิบัติงานอยู่ในราชการบริหารส่วนกลางของกรมการจัดหางานแต่ไม่รวมถึงราชการบริหารส่วนกลางซึ่งมีที่ตั้งอยู่ในส่วนภูมิภาคเป็นพนักงานเจ้าหน้าที่ทุกท้องที่ทั่วราชอาณาจักร(๓)ข้าราชการพลเรือนสามัญตำแหน่งประเภทวิชาการระดับปฏิบัติการหรือตำแหน่งประเภททั่วไประดับปฏิบัติงานขึ้นไปที่ดำรงตำแหน่งมาแล้วไม่น้อยกว่าสี่ปีหรือพนักงานราชการตำแหน่งนักวิชาการแรงงานซึ่งปฏิบัติงานอยู่ในราชการบริหารส่วนกลางของกรมการจัดหางาน แต่ไม่รวมถึงราชการบริหารส่วนกลางซึ่งมีที่ตั้งอยู่ในส่วนภูมิภาคเป็นพนักงานเจ้าหน้าที่ในท้องที่กรุงเทพมหานคร(๔)ข้าราชการพลเรือนสามัญตำแหน่งประเภทวิชาการระดับปฏิบัติการขึ้นไปหรือตำแหน่งประเภททั่วไประดับปฏิบัติงานขึ้นไปที่ดำรงตำแหน่งมาแล้วไม่น้อยกว่าสี่ปีหรือพนักงานราชการตำแหน่งนักวิชาการแรงงานซึ่งปฏิบัติงานอยู่ในราชการบริหารส่วนกลางของกรมการจัดหางานซึ่งมีที่ตั้งอยู่ในส่วนภูมิภาคเป็นพนักงานเจ้าหน้าที่ในท้องที่จังหวัดซึ่งราชการบริหารส่วนกลางนั้นตั้งอยู่(๕)ผู้ว่าราชการจังหวัด รองผู้ว่าราชการจังหวัด ปลัดจังหวัด นายอำเภอปลัดอำเภอผู้เป็นหัวหน้าประจำกิ่งอำเภอ หรือปลัดอำเภอเป็นพนักงานเจ้าหน้าที่ในท้องที่จังหวัด อำเภอ หรือกิ่งอำเภอที่รับผิดชอบ(๖)แรงงานจังหวัดหรือข้าราชการพลเรือนสามัญตำแหน่งประเภทวิชาการระดับปฏิบัติการขึ้นไปซึ่งปฏิบัติงาน ณ สำนักงานแรงงานจังหวัด เป็นพนักงานเจ้าหน้าที่ในท้องที่จังหวัดที่รับผิดชอบ(๗)จัดหางานจังหวัดข้าราชการพลเรือนสามัญตำแหน่งประเภทวิชาการระดับปฏิบัติการขึ้นไปหรือตำแหน่งประเภททั่วไประดับปฏิบัติงานขึ้นไปที่ดำรงตำแหน่งมาแล้วไม่น้อยกว่าสี่ปีหรือพนักงานราชการตำแหน่งนักวิชาการแรงงาน ซึ่งปฏิบัติงาน ณสำนักงานจัดหางานจังหวัด เป็นพนักงานเจ้าหน้าที่ในท้องที่จังหวัดที่รับผิดชอบ(๘)ข้าราชการทหารชั้นสัญญาบัตรสังกัดกองทัพบก และกองทัพเรือเป็นพนักงานเจ้าหน้าที่ในเขตพื้นที่ที่รับผิดชอบ(๙)ข้าราชการตำรวจชั้นสัญญาบัตรสังกัดสำนักงานตำรวจแห่งชาติ เป็นพนักงานเจ้าหน้าที่ในเขตพื้นที่ที่รับผิดชอบ(๑๐)ข้าราชการพลเรือนสามัญสังกัดกรมสวัสดิการและคุ้มครองแรงงานซึ่งได้รับแต่งตั้งให้เป็นพนักงานตรวจแรงงานตามกฎหมายว่าด้วยการคุ้มครองแรงงานเป็นพนักงานเจ้าหน้าที่ในเขตพื้นที่ที่รับผิดชอบทั้งนี้ตั้งแต่บัดนี้เป็นต้นไปสั่ง ณ วันที่ ๑๕มิถุนายน พ.ศ. ๒๕๕๕เผดิมชัย สะสมทรัพย์รัฐมนตรีว่าการกระทรวงแรงงานปณตภร/ผู้จัดทำ๘ สิงหาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๐๙ ง/หน้า ๕๘/๑๐ กรกฎาคม ๒๕๕๕